《寒泉亭》
宋代·李复

孤亭结架开岩扃，山深气偏冬常侵。
惊浪一溪喷飞雪，阴檐五月垂坚冰。
长风不断响空峡，崩石欲落缠巨藤。
三伏火云愁病暍，投鞭知有几人登。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。